Podlitiek: Mandela – waar het hy gewen, verloor en hoe onthou ons homOudpres. Nelson Mandela (Argieffoto.) Opgestel deur die Podlitiek-span In hul eerste spesiale episode breek die Podlitiek-span hierdie week so ŉ bietjie die gewoonte van nuusonderwerpe, en fokus in op een onderwerp – spesifiek die werk en impak van oudpres. Nelson Mandela wat oor die algemeen helder en deurdagte kritiek, lof en analise vryspring. Die paneel stel die episode soos ŉ Afrika-potjie op – dus met drie bene, maar een sentrale vuurmaakplek. Eers kyk Daniël, Hermann, en Paul na suksesse uit Mandela se ampstermyn, wat van 1994 tot 1999 gestrek het. Dan kyk hulle na mislukkings, en hoe die nasionale administrasie van 1994 tot 1999 die bal laat val het, en waar Mandela se eie optrede retrospektiewe vrae los – spesifiek word hier gefokus op die hantering van MIV, sy stilte oor Zimbabwe en die manier hoe grondhervorming daar hanteer is, sowel as die ondersteuning wat Mandela aan oudpres. Jacob Zuma gebied het. Laastens delf die paneel so bietjie in hul eie persepsies in, en kyk hulle na hoe hulle self Mandela beskou. Hierdie episode is bedoel om die luisteraar te laat dink, te laat saamstem, of te laat verskil – luister gerus na hierdie spesiale Mandeladag-episode van Podlitiek.